CELEX: 62021TN0702
Language: el
Date: 2021-10-30 00:00:00
Title: Υπόθεση T-702/21: Προσφυγή της 30ής Οκτωβρίου 2021 — Ekobulkos κατά Επιτροπής

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/45
            
         
      Προσφυγή της 30ής Οκτωβρίου 2021 — Ekobulkos κατά Επιτροπής
      (Υπόθεση T-702/21)
      (2022/C 24/59)
      Γλώσσα διαδικασίας: η βουλγαρική
      
         Διάδικοι
      
      
         Προσφεύγουσα:«Ekobulkos» EOOD (Todorichene, Βουλγαρία) (εκπρόσωπος: M. Dimitrov, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να διαπιστώσει ότι η Ευρωπαϊκή Επιτροπή παρανόμως δεν προέβη σε καμία ενέργεια σε συνέχεια της καταγγελίας SA.56620 (2020/FC) της «Ekobulkos» EOOD·
               
            
                  —
               
               
                  να καταδικάσει την Επιτροπή στα δικαστικά έξοδα της «Ekobulkos» EOOD·
               
            
                  —
               
               
                  επικουρικώς, σε περίπτωση που η Επιτροπή αποφανθεί επί της καταγγελίας μετά την άσκηση της παρούσας προσφυγής, να καταδικάσει την Επιτροπή στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Η Επιτροπή δεν τήρησε τις απορρέουσες από τα άρθρα 107 και 108 ΣΛΕΕ υποχρεώσεις της σχετικά με τον έλεγχο των ενισχύσεων που χορηγούν τα κράτη μέλη.
               
            
                  2.
               
               
                  Η Επιτροπή δεν εξέτασε χωρίς αδικαιολόγητη καθυστέρηση, σύμφωνα με το άρθρο 12, παράγραφος 1, δεύτερο εδάφιο, του κανονισμού (ΕΕ) 2015/1589 του Συμβουλίου (1), την καταγγελία SA.56620 (2020/FC) της εταιρίας, της 21ης Φεβρουαρίου 2020, σχετικά με πιθανή παράνομη ενίσχυση.
               
            
                  3.
               
               
                  Η Επιτροπή δεν εξέδωσε απόφαση, όπως απαιτείται από το άρθρο 15, παράγραφος 1, του κανονισμού (ΕΕ) 2015/1589 του Συμβουλίου, με την οποία να
                  
                              —
                           
                           
                              διαπιστώνει ότι το μέτρο που της κοινοποιήθηκε δεν αποτελεί ενίσχυση ή
                           
                        
                              —
                           
                           
                              διαπιστώνει ότι το μέτρο είναι συμβατό με την εσωτερική αγορά ή
                           
                        
                              —
                           
                           
                              κινεί τη διαδικασία του άρθρου 108, παράγραφος 2, ΣΛΕΕ («απόφαση περί κινήσεως της επίσημης διαδικασίας έρευνας»).
                           
                        
            
                  4.
               
               
                  Η Επιτροπή δεν απέστειλε στην καταγγέλλουσα αντίγραφο της απόφασής της, σύμφωνα με το άρθρο [24], παράγραφος 2, τρίτο εδάφιο, του κανονισμού (ΕΕ) 2015/1589 του Συμβουλίου.
               
            
                  5.
               
               
                  Η Επιτροπή δεν προέβη σε καμία ενέργεια, ακόμη και αφού κλήθηκε προς τούτο στις 22 Ιουνίου 2021 βάσει του άρθρου 265 ΣΛΕΕ.
               
            
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).